Budžeta un finanšu (nodokļu) komisija

Likumprojekts (steidzams) otrajam lasījumam

**Grozījums likumā “Par valsts sociālo apdrošināšanu”**

 **(Nr. 435/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi****(7)** | **Ministru kabineta atzinums** | **Komisijas atzinums** |
|  | Izdarīt likumā "Par valsts sociālo apdrošināšanu" (Latvijas Republikas Saeimas un Ministru Kabineta Ziņotājs, 1997, 22. nr.; 1998, 15. nr.; 1999, 24. nr.; 2001, 15., 17. nr.; 2002, 14. nr.; 2003, 9. nr.; 2004, 5. nr.; 2005, 8., 24. nr.; 2006, 14. nr.; 2007, 3., 12., 24. nr.; 2008, 15. nr.; 2009, 3., 15. nr.; Latvijas Vēstnesis, 2009, 100., 199., 200. nr.; 2010, 94., 131., 205. nr.; 2011, 117., 202. nr.; 2013, 6., 232. nr.; 2014, 63., 257. nr.; 2015, 60., 248. nr.; 2016, 197., 241., 255. nr.; 2017, 156., 242. nr.; 2018, 225. nr.; 2019, 75. nr.) šādu grozījumu: | **1** | **Juridiskais birojs***Juridiskais birojs aicina Komisiju, pirms lēmuma par likumprojekta virzīšanu izskatīšanai Saeimas sēdē otrajā lasījumā budžeta likumprojektu paketē, atkārtoti pārliecināties, ka tajā ietvertais regulējums, attieksies uz 2020. gadu un gadījumā, ja komisija nav guvusi pārliecību par likumprojekta atbilstību budžeta paketes likumprojektam, ierosinām to izslēgt no budžeta likumprojektu paketes.* *Satversmes tiesa ir atzinusi, likumdevējam ir tiesības un tai pašā laikā arī pienākums valsts budžeta likumā un to pavadošo likumu paketē iekļaut vienīgi tādus jautājumus, kas attiecas uz konkrēto saimniecisko gadu un ir cieši saistīti ar valsts finanšu līdzekļu izlietojumu (sk. Satversmes tiesas 2011. gada 19. decembra sprieduma lietā Nr. 2011-03-01 18. punktu un 2015. gada 25. marta sprieduma lietā Nr. 2014-11-0103 18.1. punktu). Ņemot vērā īpašo budžeta likumprojektu paketes izskatīšanai noteikto kārtību, Saeimai ir jāizvērtē arī tas, vai visi Ministru kabineta iesniegtie valsts budžeta paketes likumprojekti atbilst Saeimas kārtības ruļļa 87.1 pantā norādītajiem kritērijiem. Ja kāds likumprojekts šiem kritērijiem neatbilst, Saeimai tas jāizslēdz no budžeta likumprojektu paketes (sk. Satversmes tiesas 2015.gada 25.marta spriedumu lietā Nr.2014-11-0103).**Saskaņā ar likumprojekta sākotnējās ietekmes novērtējuma ziņojumu (anotāciju), likumprojekts izstrādāts, lai nodrošinātu, ka objekts, no kura veic valsts sociālās apdrošināšanas obligātās iemaksas (turpmāk – iemaksu objekts) par profesionālu sportistu netiktu piesaistīts minimālās algas apmēram, paredzot, ka no 2020. gada 1. janvāra iemaksu objekts profesionālam sportistam ir 860 euro. Vēršam uzmanību uz to, ka likumprojektā noteiktais iemaksu objekta apmērs ir identisks tam, ko jau nodrošina spēkā esošie normatīvie akti.* *Plānoto iemaksu objekta atsaisti no minimālās mēneša darba algas turpmākajiem gadiem likumdevējs var turpināt izskatīt un virzīt, apspriežot iesniegto likumprojektu trijos lasījumos.* |  |  |
| **14.pants. Obligāto iemaksu objekts**(3) To obligāto iemaksu objektu, kuras veicamas no valsts pamatbudžeta un speciālajiem budžetiem, nosaka Ministru kabinets. |  | **2** | **Zaļo un Zemnieku savienības frakcija**Likuma 14.panta 3.daļu izteikt šādā redakcijā:“ (3) Izņemot šī likuma 14.panta 23.daļā noteikto objektu, obligāto iemaksu objektu, kuras veicamas no valsts pamatbudžeta un speciālajiem budžetiem, nosaka Ministru kabinets.” |  |  |
|  (20) Profesionālam sportistam obligāto iemaksu objekts ir divas Ministru kabineta noteiktās minimālās mēneša darba algas. Obligāto iemaksu objektu nosaka proporcionāli periodam, kurā profesionālam sportistam ir darba ņēmēja statuss, kā arī nepiemēro par tām taksācijas gada kalendāra dienām, kurās profesionāls sportists atrodas bērna kopšanas atvaļinājumā, kurās viņam (bērna tēvam) ir piešķirts atvaļinājums sakarā ar bērna piedzimšanu, kurās viņš atrodas atvaļinājumā bez darba algas saglabāšanas, kas piešķirts profesionālam sportistam, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots aprūpējamais bērns, vai par pārejošas darbnespējas, grūtniecības un dzemdību atvaļinājuma kalendāra dienām, par kurām ir izsniegta darbnespējas lapa "B". | Aizstāt 14. panta divdesmitajā daļā vārdus "divas Ministru kabineta noteiktās minimālās mēneša darba algas" ar skaitli un vārdu "860 *euro*". | **3****4** | **Zaļo un Zemnieku savienības frakcija**Izslēgt likumprojekta pantu par likuma 14.panta 20.daļas grozījumiem.[[1]](#footnote-1)**Deputātes Ļ.Švecova, R.Ločmele-Luņova**Izslēgt likumprojektā iekļauto pantu par grozījumiem likuma 14. pantā. |  |  |
| (22) Šā panta otrajā daļā minētais pašnodarbinātā ienākums ir ienākums no saimnieciskās darbības, kas aprēķināts saskaņā ar likumu "Par iedzīvotāju ienākuma nodokli", nepiemērojot likuma "Par iedzīvotāju ienākuma nodokli" 11. panta 3.1daļā un 11.1panta 6.1 daļā noteikto saimnieciskās darbības izdevumu atskaitīšanas ierobežojumu. |  | **5** | **Zaļo un Zemnieku savienības frakcija**Izveidot jaunu likuma 14.panta 23.daļu šādā redakcijā:“(23) Nestrādājošu vecāku pabalsta saņēmējiem valsts iemaksas pensiju, invaliditātes un bezdarba apdrošināšanai objekts ir vienāds ar vecāku pabalsta apmēra un bērna kopšanas pabalsta apmēra kopsummas. Tās tiek veiktas no speciālā budžeta.”[[2]](#footnote-2) |  |  |
| **18.pants. Obligāto un brīvprātīgo iemaksu likme** (1) Obligāto iemaksu likme, ja darba ņēmējs tiek apdrošināts visiem sociālās apdrošināšanas veidiem, ir 35,09 procenti, no kuriem 24,09 procentus maksā darba devējs un 11 procentus — darba ņēmējs. |  | **6** | **Deputātes Ļ.Švecova, R.Ločmele-Luņova**Papildināt likumprojektu ar jaunu pantu šādā redakcijā:“Izteikt likuma 18. panta pirmo daļu šādā redakcijā:“(1) Obligāto iemaksu likme, ja darba ņēmējs tiek apdrošināts visiem sociālās apdrošināšanas veidiem, ir 34,95 procenti, no kuriem 24,09 procentus maksā darba devējs un 10,86 procentus – darba ņēmējs.”” |  |  |
| **Pārejas noteikumi** |  | **7** | **Deputātes Ļ.Švecova, R.Ločmele-Luņova**Papildināt likumprojektu ar jaunu pantu šādā redakcijā:“Papildināt pārejas noteikumus ar 72. un 73.punktu šādā redakcijā:“72. Ministru kabinets līdz 2019. gada 20. decembrim precizē valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem, nosakot, ka sociālajai apdrošināšanai bezdarba gadījumam paredzēti 1,7 procenti.73. Šā likuma 18. panta pirmās daļas jaunā redakcija par obligātās iemaksu likmes noteikšanu, ja darba ņēmējs tiek apdrošināts visiem sociālās apdrošināšanas veidiem, 34,95 procentu apmērā, no kuriem 24,09 procentus maksā darba devējs un 10,86 procentus — darba ņēmējs, stājas spēkā 2020. gada 1. janvārī.”” |  |  |
|  | Likums stājas spēkā 2020. gada 1. janvārī.  |  |  |  |  |

1. **Pamatojums:**

Likumprojekts paredz atsaistīt profesionālo sportistu obligāto iemaksu objektu no Ministru kabineta noteiktās minimālās mēneša darba algas (šobrīd tas ir divu minimālo mēnešalgu apmērā), nofiksējot to 860 EUR apmērā. Tā kā vidēja termiņa budžeta 2020.-2020.gadam projekts paredz minimālās mēnešalgas palielinājumu 2021.gadā no līdzšinējā 430 EUR līdz 500 EUR, sportistu sociālais nodrošinājums pēc būtības tiek pasliktināts. [↑](#footnote-ref-1)
2. **Pamatojums:**

LV prezidentūras laikā attiecībā uz pensiju tiesībām tika pieņemti secinājumi, ka ir nepieciešama sociālās aizsardzības pasākumu veicināšana, lai mazinātu ar aprūpi saistīto karjeras pārtraukumu, nepilna darba laika darba un mazu ienākumu pieaugumu negatīvo ietekmi uz personas pensiju tiesībām.

EK savā ikgadējā ziņojumā par Latviju secina, ka, neskatoties uz nelieliem paaugstinājumiem pensijām, to adekvātuma nodrošināšana joprojām ir izaicinājums, turklāt vecāka gadagājuma iedzīvotāju nabadzības un sociālās atstumtības risks pieaug.Vienlaikus jāņem vērā, ka Latvijā joprojām ir kritiska demogrāfiskā situācija – kopš 2004.gada Latvija ir zaudējusi 14% iedzīvotāju un dzimstības līmenis ir zems – 1,7 bērni uz 2 vecākiem. Tas liek meklēt risinājumus, kā stimulēt ģimenes radīt bērnus, pasargājot tās no nabadzības riska. L.Straujumas un M.Kučinska valdības laikā tika īstenota un no valsts budžeta finansēta virkne pasākumu, kurus piedāvāja demogrāfijas lietu eksperti, izstrādājot Sabiedrības demogrāfiskās atveseļošanās programmu “**Māras solis**”. Viens no pasākumiem, kas iekļauts to risinājumu lokā, kuru efektivitāti pierāda citu valstu pieredze vai apliecina nacionāla un starptautiska līmeņa pētījumu rezultāti, ir atbalsts nestrādājošiem vecākiem, kas pieskata bērniņu tā pirmajos dzīves mēnešos. Lai novērstu situāciju, ka vecākiem, kas atrodas bērnu kopšanas atvaļinājumā, tiek liegta iespēja veidot pilnvērtīgu pensiju uzkrājumu, tiek piedāvāts paplašināt valsts sociālās apdrošināšanas objektu uz vecāku pabalsta un bērnu kopšanas pabalsta kopsummu. Šobrīd šīs iemaksas veic no bērna kopšanas pabalsta apmēra jeb 171 EUR un valsts iemaksas par nestrādājošu vecāku pabalsta saņēmēju tiek veiktas no invaliditātes, maternitātes un slimības budžeta.

Valsts sociālās apdrošināšanas, t.sk. pensiju sistēma, ir pašfinansējoša un balstīta uz individuālajām sociālajām iemaksām.

Personām, kurām iestājas sociālās apdrošināšanas risks (maza bērna kopšana, slimība, invaliditāte, u.c.), kā dēļ persona nevar strādāt un veikt apdrošināšanas iemaksas, valsts nodrošina aizsardzību.

Solidāri valsts veic iemaksas no sociālās apdrošināšanas budžeta (pensiju budžeta, nodarbinātības budžeta, darba negadījumu budžeta, invaliditātes, maternitātes un slimības budžeta, kuros sadalītas pārējo iemaksu veicēju faktiski veiktās iemaksas) vai valsts pamatbudžeta, lai neveidojas apdrošināšanas periodu pārtraukumi (invaliditātes, vecuma, bezdarba stāža).

2020.gadā palielinot iemaksu objektu nestrādājošiem vecāku pabalsta saņēmējiem (indikatīvi – 6,5 milj. EUR) neveidojas negatīva fiskālā telpa, jo likuma “Par valsts fondētajām pensijām” pārejas noteikumu 26.punkts paredz, ka no 2020.gada 1.janvāra no valsts budžeta finansētās obligātās sociālās apdrošināšanas iemaksas netiek novirzītas 2.pensiju līmenī. [↑](#footnote-ref-2)